cyanic-selkie/wikianc huggingface dataset:
Lauvsnes kraftverk
Lauvsnes kraftverk er et vannkraftverk i Flatanger kommune i Trøndelag.
Det utnytter fallet fra Lauvsnesvatnet til sjøen. Foruten Lauvsnesvatnet har kraftverket også et magasin i Skjeldelangvatnet.
Kraftverket er ombygget i 2007 etter at en flom i 2006 ødela rørgaten til det opprinnelige kraftverket.
Det er installert en kaplanturbin på 1,4 MW. Midlere årsproduksjon etter ombyggingen er på 7,3 GWh.
Bent Erlandsen
Bent Fred Erlandsen (1939–2020) var en norsk musiker. Han var spesialist på Django Reinhardts musikk.
Han var utdannet ved Musikkonservatoriet i Oslo, og dannet i sin tid orkesteret «Oslo Tangoforening». Han skrev en rekke egne komposisjoner, hvorav den mest kjente er «Tango nr.5». Erlandsen var en viktig inspirasjonskilde for Hot Club de Norvège på 1980-tallet.
Usambarabanen
Usambarabanen er en jernbanestrekning i den østafrikanske staten Tanzania. Den går mellom byen Moshi ved Kilimanjaro og Tanga ved Indiahavet, og var den første jernbanen som ble bygget i Tysk Østafrika, i dagens Tanzania.
Anlegget av banen, som ble konstruert med meterspor, ble startet 1893 i Tanga i Tysk Østafrika, 4. oktober 1911 kunne strekningen tas i bruk. Offisiell åpning var 7. februar 1912. Opprinnelig var det prosjektert å forlenge strekningen til Arusha, men på grunn av den første verdenskrig ble dette lagt på is. Strekningens reisetid var ved åpningen 58 timer og 40 minutter.
Under den britiske mandatsforvaltningen etter krigen ble det bygd en forbindelse fra Usambarabanen til Voi på Ugandabanen i Kenya, og den planlagte forlengelsen til Arusha ble realisert 1929. Etter at Tanzania ble uavhengig ble det bygd en forbindelse mellom Ruvu langs Tanganyikabanen og Mruazi på Usambarabanen.
Sølvstandard
Sølvstandarden eller sølvmyntfoten er et monetært system der myntenhetens verdi er fastsatt til en fast vekt i sølv. Sølvmyntfoten var vidt utbredt fra fallet til østromerriket frem til 1800-tallet. Etter oppdagelsen av store mengder sølv ved Cerro Rico i Potosí, Bolivia, på 1500-tallet, oppstod en internasjonal sølvmyntfot i sammenheng med de spanske realer. Disse sølvmyntene spilte en stor rolle som myntenhet i verdenshandelen i nesten fire hundre år.
Etter proklameringen til dronning Anne av Storbritannia ble de britiske vestindiske øyer i 1704 de første områdene til å anvende gullstandarden ved å ta i bruk de spanske gull-dublon myntene. I 1717 introduserte Sir Isaac Newton som leder av Royal Mint et nytt forholdstall mellom gull og sølv som gjorde at Storbritannia de facto innførte gullstandarden. Den ble formelt innført i 1821 etter introduksjonen av gull sovereign i 1817. På samme tid sørget revolusjoner i Latin-Amerika for å bryte tilgangen til spanske realer som ble produsert i Potosí, Mexico og Lima.
Den britiske gullstandarden ble først utvidet til enkelte britiske kolonier i Øst-Asia og det sørlige Afrika, en ikke til britisk India, Sørøst-Asia eller de nordamerikanske koloniene. Canada tok i bruk gullstandarden i 1853, og Newfoundland i 1865. I 1873 gikk Tyskland over til gullstandarden med sin nye Goldmark. Norge, Sverige og Danmark innførte gullstandarden i 1874, og Finland fulgte etter i 1878. Den var i bruk i de nordiske landene frem til 1915. USA gikk de facto over til gullstandarden i 1873 og praktiserte den frem til 1908, noe som fikk andre nasjoner til å gjøre den samme. Bare Kina, Hongkong og Weihaiwei fortsatte å holde fast ved sølvstandarden. Den opphørte ikke definitivt før den ble forkastet av Kina og Hongkong i 1935.
6. divisjon fotball for menn (Oslo)
6. divisjon fotball for menn (Oslo) er en regionalliga i fotball under Oslo Fotballkrets. Fra og med sesongen 2011 var 6. divisjon det tredje høyeste nivået i det regionale divisjonssystemet.
Kent Härstedt
Kent Härstedt (født 29. januar 1965 i Helsingborg) er en svensk politiker for Socialdemokraterna, og har vært riksdagsmedlem i Sverige siden 1998. Han ble valgt inn i riksdagen for Skåne läns västra valkrets på plass 152.
Som politisk aktiv siden en alder av 16 år, ble Härstedt valgt inn i Helsingborgs kommunestyre, khvor han ble sittende i seks år. Han arbeidet som politisk rådgiver for Pierre Schori mellom 1994 og 1996, og som uavhengig skribent for blant andre Svenska Dagbladet, Helsingborgs Dagblad og Arbetarebladet. Härstedt ble valgt inn i riksdagen første gang i 1998, og har, med unntak av et kort opphold i 2003, sittet der kontinuerlig fram til i dag. I 2004 og 2005 var han alkoholutreder for den svenske regjeringen.
Mellom 1999 og 2005 var han leder for den svenske grenen av UNICEF.
Härstedt er en av de overlevende etter Estoniaforliset i 1994.
Ralph Guldahl
Ralph J. Guldahl (født 22. november 1911 i Dallas i Texas, død 11. juni 1987 i Sherman Oaks i California) var en amerikansk, profesjonell golfspiller. Fra 1931 til 1940 vant han 16 turneringer på PGA-touren, hvorav tre major-turneringer.
Vigra
Vigra er den største av øyene i Giske kommune like nord for Ålesund i Møre og Romsdal fylke. Ålesund lufthavn er plassert midt på øya, og utgjør den viktigste arbeidsgiveren. For øvrig drives vesentlig primærnæringene jordbruk og fiske. Innbyggertallet var 2 179 per 1. januar 2019. De fleste er bosatt på Roald, Molnes og Synes. Andre stedsnavn er Blindheim, Blindheimsvika, Gjøsund, Rørvika, Røysa og Røsvika.
Vigra har et flatemål på 20 kvadratkilometer, og er relativt flat med bare småfjell. Høyeste naturlige punkt er Molnesfjellet med sine 123 meter over havet.
Historie
Det er gjort rike funn av gravhauger og bosetninger fra jernalderen, og lokale stednavn på øya stammer tilbake fra denne perioden. Ifølge tradisjonen kommer Gange-Rolv og Ragnvald Mørejarl fra Vigra.
Gårdene på Vigra hørte til Gryta skipreide før 1822.
Judo under Sommer-OL 1964 – 68 kg menn
68 kg for menn i judo under Sommer-OL 1964 i Tokyo ble arrangert i oktober 1964 på Nippon Budokan.
Isabel Delgado
Isabel Delgado (født 9. juli 1987) er en meksikansk synkronsvømmer. Hun representerte landet sitt under Sommer-OL 2012 i London, der hun ble nummer 18 i duett.
Judo under Sommer-OL 1964 – 68 kg menn
Elimineringsrunder
Gruppe A
Vigra
Historie
Vigra var del av Haram kommune fram til 1. januar 1890, da den ble skilt ut som egen kommune, Roald herad. 1. januar 1919 ble navnet endret til Vigra herad, og i 1964 ble heradene Vigra og Giske slått sammen til Giske kommune.
Brian Welch
Brian Phillip Welch (født 19. juni 1970), bedre kjent under artistnavnet Head, er en amerikansk musiker kjent fra bandet Korn, der han var gitarist frem til han forlot bandet i 2005 på grunn av sin kristne tro, og for å fokusere på livet som far, og i 2013 var han tilbake i bandet.
Vigra
Administrativ historie
Vigra var del av formannskapsdistriktet Haram herad fram til 1. januar 1890, da den ble skilt ut som egen kommune, Roald herad (NO-1533). 1. januar 1919 ble navnet endret til Vigra herad, og i 1964 ble heradene Vigra og Giske slått sammen til Giske kommune.
Judo under Sommer-OL 1964 – 68 kg menn
Elimineringsrunder
Gruppe B
Brian Welch
Etter dette har han gitt ut et soloalbum med Driven Music Group, og også en selvbiografi. Begge med tittelen Save Me From Myself. Det musikalske uttrykket minner mye om Korn, og sjangre er nå metal, alternativ metal, og kristen metal.
Judo under Sommer-OL 1964 – 68 kg menn
Elimineringsrunder
Gruppe C
Vigra
Administrativ historie
Lensmannsdistriktet var felles med Haram helt fram til 1964.
Brian Welch
Head er kristen, og døpt i Jordan i Israel.
Judo under Sommer-OL 1964 – 68 kg menn
Elimineringsrunder
Gruppe D
Gruppe E
Vigra
Samferdsel
Vigra er forbundet til fastlandet via bro til Valderøy, som i sin tur er forbundet med undersjøisk tunnel til Ålesund via Ellingsøy. Tunnelen åpnet i 1987, og før dette gikk det bilferge mellom Valderøy og Ålesund.
Judo under Sommer-OL 1964 – 68 kg menn
Elimineringsrunder
Gruppe F
Vigra
Samferdsel
Ålesund lufthavn, Vigra (IATA: AES, ICAO: ENAL) på øya åpnet i 1958. Flyplassen fikk nytt terminalbygg og forlenget rullebane i 1986 og ble oppgradert vesentlig i 2009.
Judo under Sommer-OL 1964 – 68 kg menn
Elimineringsrunder
Gruppe G
Vigra
Samferdsel
Norkrings kringkaster for mellombølge på Synes har en mast som var tidligere 242 meter høy, senere forkortet til 227 meter på grunn av sikkerheten til masten, og for å være til mindre sjenanse for innflygingen til Ålesund lufthavn. Vigra kringkaster ble lagt ned 30. juni 2011 og masten revet 8. september 2011.
Kultur
Barneskolen Vigra skule på Roald hadde 200 elever i 2018/19. Skolen er opprinnelig fra 1957, og fikk nye bygg i 1964 og 1991.
Manater
Manatfamilien (Trichechidae) eller manater (Trichechus) er store akvatiske pattedyr som inngår i gruppen sjøkyr (Sirenia), som dessuten også inkluderer dugongfamilien (Dugongidae). Manatene skiller seg fra dugongene ved at hodet er mer avrundet og halen er formet som en stor, avrundet padleåre, mens dugonghalen er mer lik hvalenes hale.
Manater er normalt ufarlige planteetere som bruker det meste av tiden til å beite gress fra bunnen, både i ferskvann, brakkvann og saltvann. Senegalmanaten (T. senegalensis) skiller seg litt fra de andre, gjennom at dietten består av cirka 10 % bløtdyr og fisk. Artene lever i grunne farvann, sumpaktige kystområder, laguner og vassdrag i varme strøk, både ved kysten av Atlanterhavet og i elvesystemene i Amazonasbekkenet.
Senegalmanat er den basale arten i gruppen med manater, mens amerikamanat (T. manatus) og amazonasmanat (T. inunguis) trolig er søsterarter.
Utvikling
Manater og dugonger skilte lag rundt midten av miocen, trolig i Sør-Amerika. Da fikk de den karakteristiske utskiftingen av tannsettet. Først senere, i pliocen eller pleistocen, vandret de nordover og tvers over Atlanterhavet til Afrika. Nyere analyser av arvematerialet stadfester at amerikamanaten og senegalmanaten skilte lag etter at amazonasmanaten skilte seg ut som en egen art.
Anatomi og fysiologi
En manat kan bli opptil 4,5 meter lang, avhengig av art, og hunnen er større enn hannen. Det er bare ytre forskjeller på kjønnene, hannens ytre kjønnsorgan sitter framme ved navlen (midt på buken), mens hunnen har sitt bak ved anus (ved halerota). Skjelettet er svært massivt, og det finnes bare beinmarg i brystbeinet og ryggvirvlene. Den har ikke baklemmer, men det finnes rester av bekkenbein i muskulaturen på bakkroppen. framme har den sveiver. Skinnet har farger fra grått til brunt, med ujevn overflate og noe hårvekst. Den mangler ytre ører. Overleppen er fleksibel, og med værhår. Dyret bruker sveiver og lepper til å føre maten inn i kjeften.
Lungene er flate og opp mot en meter lange og ligger på ryggsiden av dyret. Om lag 90% av luften i lungene blir skiftet ut ved hvert pust. Langs kroppen ligger to mellomgulv. Disse går fra ryggvirvlene ut mot hver side på dyret. Disse mellomgulvene skiller lungene fra tarmene. Hver lunge ligger altså i sitt eget lukkede rom. Dyrene kommuniserer under vann med lyder i området 6-8 KHz.
Ett særtrekk ved manatene er seks virvler i halsryggsøylen, i stedet for syv som er vanlig hos pattedyr. Et annet særtrekk er at tennene blir kontinuerlig skiftet ut bakfra og framover, i stedet for periodisk, og nedenfra og oppover. Tennene blir altså slitt ned framme, og skiftet ut med tenner som vokser opp lengst bak i kjeven og vandrer framover.
Reproduksjon
Det er usikkert hvordan man kan fastslå alder på manater og man vet ikke når de blir kjønnsmodne. Trolig skjer det mellom seks og ti års alder. Paringen kan skje både under vann og ved overflaten, og en manatku kan pare seg med mer enn en hann. Svangerskapet varer mellom tolv og tretten måneder og som regel har de bare en kalv. Kalven er om lag 120 cm lang og veier 30 kg. Den blir født i vannet, og dier få timer etter fødselen. Kalven dier i ett år, men kan gå med moren i to år.
Hunnen har eggløsning flere ganger i året, kanskje så ofte som hver måned. De får kalver med fra to til fem års mellomrom.
Ernæring
Manaten kan spise et vidt spekter av planter i og ved vannet. De har bare en mage, men en utvidet tolvfingertarm som er nesten like stor. De har også tynn- og tykktarm, begge opp mot 20 meter lange hos et velvoksent individ. Nedbrytingen av cellulose skjer hovedsakelig i tykktarmen, ved gjæring. Dette er en prosess som frigjør store mengder metangass. Denne meltingsprosessen ligner den en finner hos hester.
Dykking
Neseborene på manaten blir lukket med klaffer under dykking. Når de store manatene hviler, kan de være under vann i opp til tjue minutter. Er de aktive er tiden kortere, i snitt to til tre minutter. Det er usikkert om de har den typiske forsinkede hjerterytmen (bradykardi) som andre sjølevende pattedyr har under dykking. Forsøk med dykking av manater ga bradykardi, mens forsøk der de dykker frivillig ikke viser dette.
Jakt
Man drepte tidligere manater flere plasser, for å bruk fett, kjøtt, skinn og knokler, men dyrene er nå rettslig vernet de fleste plassene. Alle manater regnes som sårbare dyrearter i rødlisten til Verdens naturvernunion, men det er uvisst hvor mye tallet på dyr øker eller minsker.
Aloeides
Aloeides er en artsrik slekt av dagsommerfugler som hører til familien glansvingene.
Utseende
Små til middelsstore (vingespenn 19-45 millimeter) dagsommerfugler. De ligner overflatisk på gullvingene (slekten Lycaena) på den nordlige halvkulen. Oversiden er mer eller mindre oransje, gjerne glinsende, undersiden er lysbrun til rødfiolett.
Systematisk inndeling
thumb|400px| Aloeides damarensis er nr. 17 på denne plansjen
Porteiras
Porteiras er en kommune i delstaten Ceará i nordøstregionen av Brasil.
Sands kirkja
Sands kirkja er en trekirke på Færøyene. Den ligger i bygda Sandur på Sandoy. I 1969 ble kirken restaurert. Den var da i dårlig forfatning, og mye av tømmeret måtte skiftes ut. Da man tok opp gulvet og gravde der, fant man raskt rester fra fem eldre kirker oppå hverandre. Den eldste, som er en stavkirke, er sannsynligvis lagd i Norge og senere fraktet til Færøyene, anslagsvis i tidsrommet år 1000–1100.
Historie
Gammelkirken som stod på samme sted, var bare 76 år gammel da den ble ansett for å være i så dårlig stand at den ble revet. Hovedårsaken var likevel at den var altfor liten. Etter størrelsen å dømme, 13 m x 4,9 m, rommet neppe gammelkirken mer enn 80 personer, og i 1839 hadde folketallet i sognet vokst til rundt 250 personer.
Sommeren 1839 ble gammelkirken revet, og en ny kirke ble oppført på samme sted. Den nye kirken var nesten dobbelt så stor som gammelkirken, og rommet 230 personer. Tømmerarbeidet ble ledet av seks arbeidsformenn. Jógvan í Beiti var allikevel øverste myndighet på byggeplassen, og fikk høyest dagslønn. Snekkerarbeidet ble utført av Niels Kristoffur Winther, men søylene mellom koret og kirkeskipet ble lagd av to dreiere fra Tórshavn. Den 8. november samme år ble kirken innviet.
Chris Brown (friidrettsutøver)
Christopher Deon Brown (født 15. august 1978) er en friidrettsutøver fra Bahamas som hovedsakelig konkurrerer på 400 meter. Han har primært høstet store suksesser som deltaker på det bahamanske stafettlaget, men har også et individuelt VM-gull innendørs.
Brown var flaggbærer under åpningen av Sommer-OL i London i 2012.
Individuelle resultater
Brown deltok allerede i Friidrett under Sommer-OL 2000, der han ble utslått i forsøket. Han kom til semifinalen under OL 2004, men gikk ikke videre til finalen. Hans første internasjonale mesterskapsfinale var VM 2005 i Helsingfors der han ble nummer fire på tiden 44,48. Han tok bronse under innendørs-VM 2006 i Moskva.
I VM 2007 i Osaka havnet han like utenfor seierspallen, han kom på fjerdeplass med tiden 44,45. En ny bronsemedalje ble det i innendørs-VM 2008 i Valencia, og i OL 2008 i Beijing ble det en ny fjerdeplass.
Brown deltok også i VM 2009 i Berlin, og ble nummer fem.
Stafettresultater
I tillegg til de individuelle merittene har han flere medaljer på 4 x 400 meter stafett. I OL 2008 tok Bahamas sølvmedaljene. I verdensmesterskap har han tre ganger deltatt på lag som har tatt sølv, og en gang har det blitt bronsemedalje (se medaljeoversikten).
Raised on Rock/For Ol’ Times Sake
Raised on Rock/For Ol' Times Sake er et musikkalbum av Elvis Presley, utgitt 1. oktober 1973. Albumet ble produsert av Elvis Presley og Felton Jarvis.
Royal Albert DLR-stasjon
Royal Albert DLR-stasjon er en stasjon for Docklands Light Railway (DLR) i Docklands i bydelen Newham i det østlige London. Den ligger ved den vestlige enden Royal Albert Docks nordlige kaianlegg, og har navn etter dette. Stasjonen er i kollektivsone 3.
Stasjonen ligger på en hevet seksjon av DLRs Bekton-gren, og ble åpnet i 1996. Det fantes tidligere en stasjon for Port of Londons Authoritys jernbanelinje i samme område, men denne ble nedlagt i 1940.
Argeleb II
Argeleb II er en fiktiv person fra J.R.R. Tolkiens litterære verden. Han var den tiende kongen av Arthedain, og er best kjent for å ha gitt hobbitene området som senere ble kjent som Hobsyssel.
Argeleb ble født i 1473 i tredje tideverv. Han var sønnen til kong Araphor, og ble oppkalt etter sin oldefar Argeleb I. Han ble konge av Arthedain da faren hans døde i 1589. I hans regjeringstid var det mange hobbiter som migrerte til Arthedain. I året 1601 (eller år 1 ifølge hobbitene) ga Argeleb hobbitene tillatelse til å bosatte seg i landene vest for Baranduin, ettersom det var et ubebodd område som frem til da ble brukt som jaktmarker for tidligere konger. Det var dette område som senere ble kalt Hobsyssel. Til gjengjeld krevde Argeleb at hobbitene anerkjente ham som sin herre. Hobbitene regnet da seg selv som undersåtter av kongen av Arnor.
Også i hans regjeringstid herjet Den store pesten i Midgard. Gondor ble hardt rammet av denne pesten, og den drepte bl.a. kong Telemnar, hans barn, og det Hvite tre. Pesten nådde de nordlige delene av Arnor, og de gjenværende menneskene som bodde i Cardolan forsvant. Den rammet også Arthedain, hvor det påførte dødsfall blant mennesker og hobbiter, men dets effekt ble minket jo nærmere nord den gikk.
Argeleb II regjerte i 81 år før han døde i 1670, og ble etterfulgt av sin sønn Arvegil.
Motorslede
Motorslede betyr en slede med motordrift. Denne betegnelsen kan omfatter et stort spektrum av ulike kjøretøyer med forskjellige fremdriftsmetoder som beltedrift og luftpropelldrift. I eldre tid var motorsledene forgjengere for den moderne snøscooteren som har blitt det mest vanlige transportkjøretøyet for ferdsel i snøkledte landskap utenom vegnettverket i Norge.
Norge
I Norge ble forskjellige kjøretøyer bygd på privat initiativ av ingeniører eller oppfinnerne i løpet av mellomkrigstiden da det var mangel på snøryddingsutstyr for å gjøre vegene farbare om vinteren. De meste kjente eksempler er de originale motorsledene bygd av kjøretøyprodusenten Hans Christian Bjering i A/S Bjerings Slaamaskiner, Gjøvik. Gjøvik-distriktet var et arnested for eksperimentering med snøkjøretøyer, ettersom det var gode forhold vintertid i tillegg til Mjøsisen på Mjøsa som ofte strakte seg fra strand til strand på tvers av den store innsjøen. Postkjøring på Mjøsisen var vanlig ettersom vegene ofte var nedsnødde. Brødrene Lars og Olav Hasselknippe utviklet meier man monterte på motorsykler, men også ''Motorslæde nr. 1'' som ble patentert i mars 1916 etter en prototype var bygd og testet gjennom gjenbruk av en Ford T-modell og en hestetrukket likvogn. Karosseriet flyttes fra understellet med hjulene på meier, og kan flyttes tilbake om sommeren.
Sårmynteslekta
Sårmynteslekta (Sideritis) er ei slekt i leppeblomstfamilien.
Beskrivelse
De fleste artene er flerårige urter eller halvbusker, men noen er ettårige. På øyene i Makaronesia finnes det forvedede arter som vokser som busker. Plantene dufter som regel, men noen har en ubehagelig lukt, eller ingen lukt i det hele tatt. Bladene er linjeformede til eggformede og ofte tannete. De kan være glatte, eller dekket med enkle hår eller gaffelhår.
Motorslede
Norge
Otto Rud i Roverud fikk inspirasjonen fra Gjøvik om hvordan å lage sine egne snøkjøretøyer, og bygget en motorslede ved navnet «Bøig» vinteren 1921-22. Det har blitt oppgitt at Rud hadde produserte et lite antall mindre kjøretøyer blant annet for drosjevirksomhet i Kongsvinger og som hotellkjøretøy for Fagerheim hotel ved Roverud. Disse kalles «motorkjelker» ettersom disse var små motorsykkelliknende kjøretøyer som ifølge andre er basert på husken, en hestetrukket slede fra Solør- og Østerdalen.
Men kjøretøyer fra utlandet kom også til Norge, som de beltedrevne motor sleighs som er uløselig knyttet til den britiske polaroppdageren kaptein Robert Falcon Scott som omkom under ekspedisjonen mot polpunktet i mars 1912. Disse beltekjøretøyene ble utviklet av Mr. Belton T. Hamilton og bygd av firmaet Wolseley Tool and Motor Car Company i Birmingham under typebetegnelsen Wolseley Antarctic Motor Sled. Scott testet selv motorsleden i Norge i 1910 før man startet ekspedisjonen mot Antarktis.
Sårmynteslekta
Beskrivelse
Blomstene sitter i kranser på 4 eller fler. Begeret er klokkeformet med 5 tenner og 10 nerver. Kronrøret har 2 lepper og er mye kortere enn begeret. Fargen er gul, kremfarget eller hvit, av og til fiolett. Pollenbærerne sitter inne i kronrøret.
Utbredelse og systematikk
Slekta omfatter omtrent 150 arter. Den er utbredt fra Makaronesia og middelhavsområdet nordover til Russland og østover til Xinjiang i Kina. Én art, sårmynte (Sideritis montana), er funnet som tilfeldig ugras i Norge, men er for varmekrevende til å kunne etablere seg.
Sideritis deler i 2 underslekter. Underslekta Marrubiastrum med 23 flerårige arter er utbredt på Kanariøyene og Madeira i Makaronesia. Vekstformen varierer mye og omfatter flerårige halvbusker, rosettplanter som vokser i fjellsprekker, og store, forvedede busker.
Den andre underslekta, Sideritis, omfatter omtrent 125 arter med tyngdepunkt i middelhavsområdet. Artene er ett- eller flerårige urter. Stengelen er som regel delvis forvedet, men ingen av artene er egentlige busker.
Underslekta Sideritis deles i fire seksjoner. To av seksjonene, Hesiodia og Burgsdorffia, omfatter noen få ettårige arter som er utbredt fra middelhavsområdet til Sentral-Asia. De to andre seksjonene, Sideritis og Empedoclia, omfatter flerårige halvbusker. De har tyngdepunkt i henholdsvis det vestlige og det østlige middelhavsområdet. Seksjon Sideritis har flest arter på Den iberiske halvøy og Empedoclia flest på Balkan og i Tyrkia og Syria.
Mange av artene i slekta har en svært begrenset utbredelse. Tyrkia har 46 arter, derav 36 endemiske; Marokko har 25 arter, derav 16 endemiske; Den iberiske halvøy og Balearene har 49 arter, derav 36 endemiske. Kanariøyene har 19 endemiske arter. Det finnes også en rekke naturlige hybrider mellom artene.
Nytte
På sørlige Balkan og i Tyrkia brukes flere Sideritis-arter til urtete. Teen skal hjelpe mot sår hals og forkjølelse, og drikkes helst om vinteren. Dioskorides er den eldste kjente forfatteren som nevner bruk av planten mot forkjølelse. Sideritis (σιδηρίτις) er gresk for «laget av jern». Theofrastos mente at planten kunne brukes til å behandle sår forårsaket av jernvåpen.
Inna Yoffe
Inna Yoffe (født 8. februar 1988) er en israelsk synkronsvømmer. Hun representerte landet sitt under Sommer-OL 2012 i London, der hun ble nummer 17 i duett.
Bendt Winge
Bendt Winge (født 16. desember 1907 i Alstahaug, død 15. august 1983 i Bærum) var en norsk møbeldesigner og interiørarkitekt. Han har blitt beskrevet som «en sentral skikkelse i etterkrigstidens fagmiljø. […] Han lanserte mange nye ideer både når det gjaldt materialer og konstruksjoner, samtidig som han stilte strenge håndverksmessige og estetiske krav.»
Han var født på Alstahaug i Sandnessjøen, men vokste opp i Sarpsborg, og både faren og flere andre i familien var leger. Etter artium 1927 og et år ved Oslo Fag- og Forskole gikk han på SHKS 1928–30, avla svenneprøve som møbelsnekker 1933 og tilbragte deretter ett år i Tyskland, hvor han både var elev på interiørarkitektlinjen på Süddeutscher Schreinerfachschule (Nürnberg) og hadde praksis ved flere møbelfabrikker.
Han etablerte sitt eget firma i Oslo i 1934. Fra 1937 til 1942 var han sjefsdesigner i møbelforretningen A/S Einar Mortensen, og fra 1945 drev han igjen eget firma. Hans virksomhet omfattet både «håndverksmessig serieproduksjon, spesialtegnede unikamøbler i forbindelse med innredningsoppdrag og industriell masseproduksjon.» Ved siden av virksomheten i eget firma var han aktiv som formann i Norske Interiørarkitekters Landsforening 1951–54 og president i Landsforbundet Norsk Brukskunst 1971–75. Han hadde også verv som leder av «Statens Husbonadsnemnd» 1947-49, hvor man bisto Boligdirektoratet med å utvikle funksjonelle planløsninger og lite plasskrevende møbeltyper. I kombinasjonen av alle disse rollene, og fordi han var aktiv i en tid da fagområdet interiør begynte å ta form som en egen profesjon fikk han en nøkkelrolle i formgivningen av etterkrigsnorge.
Som designer arbeidet han med noen få grunntema : det høye dekketøyskapet, pinnestolen, klaffebordet, den åpne lenestolen og det elipseformede konferansebordet. Hans «Klaffebord 2» regnes som en klassiker i norsk møbelproduksjon. Winge var i 1946 den første i Norge til å utvikle flatpakkede møbler etter «knock-down»-prinsippet. Han designet møbler for Møbelindustri IS i Egersund – hvor han var enedesigner 1937-–64, Kleppes møbelfabrikk, Vatnes lenestolfabrikk, Aase dreieri, Arna bruk og Jacob Låtes møbelfabrikk. Han mottok Merket for god design én gang, for kafeteriastolen R-49.
Som interiørarkitekt vant han (sammen med Birger Dahl) førstepremie i en konkurranse om møbler til formannskapets leseværelse i Oslo rådhus 1949. Han utformet også styrerommet i Norges Banks daværende hovedkontor 1962, Narvesens hovedkontor 1940, Norges Banks feriesenter på Venabygd, Fylkeshuset i Hamar med flere. Mest kuriøst er hans arbeid med palassinnredning for kong Saud i Jidda og Riyadh 1959–62. Han var også aktiv som utstillingsarkitekt, blant annet i Galleri Vognremissen fra 1968.
Hans arbeider har blitt vist fram i to retrospektive utstillinger, i Norway Design i 1959 og i Kunstindustrimuseet i Oslo i 1981 – i en utstilling kalt «Dobbelt-W», hvor det også ble vist arbeider av Birgit Wessel. Han mottok Jacobprisen i 1962.
Beckton Park DLR-stasjon
Beckton Park DLR-stasjon er en stasjon for Docklands Light Railway (DLR)s i Docklands i bydelen Newham, London. Den ligger ved den midtre delen av Royal Albert Docks nordlige kaianlegg, i kollektivsone 3, og betjener DLR Beckton-gren.
Sammen med nabostasjonen Cyprus har den en uvanlig design. Strekningen mellom de to stasjonene ligger i midten av en motorvei, og stasjonene ligger i motorveikryss, under hevede rundkjøringer.
Premierminister
Premierminister (dvs. «førsteminister», fransk premier ministre, engelsk: premier eller prime minister) er en tittel for regjeringssjef. Den benyttes i en rekke land, både monarkier og republikker. Den tilsvarende tittelen i nordiske land er statsminister. I Danmark hadde regjeringssjefen tittelen premierminister 1848-1856 og konseilspræsident 1856-1918.
I parlamentariske systemer kan premierministeren tiltre embedet på en rekke forskjellige måter:
Frankrike har både president og premierminister, og den utøvende myndighet er delt mellom disse to for å unngå at én person innehar for mye makt.
Tittelen premierminister brukes sjelden på norsk. Isteden er det vanlig å bruke statsminister om regjeringssjefer som tittuleres slik på andre språk.
Oslo Tangoforening
Oslo Tangoforening, norsk orkester opprinnelig dannet i 1982 av Bent Erlandsen. Repertoaret består av sigøynermusikk, tango og swing. Originalbesetningen bestod dengang av Nils Økland på fiolin, Bent Erlandsen gitar, Per Karang, piano og Helge Eilertsen på bass. Etter en omorganisering i 1983 fikk orkesteret sin nåværende besetning, som per i dag (2015) er Nils Økland, fiolin; Roar Engelberg, panfløyte; Eilif Moe, gitar og sang; Per Karang, piano og Pål Thorstensen, kontrabass. Orkesteret hadde sin base på Waterfront Tango, senere på Krølle Kro, og må sies å ha hatt innflytelse på norsk musikkliv. De har samarbeidet med de norske samtidskomponistene Robert Rønnes (Tango Eccentrico, uroppført bestillingsverk) og Gunnar Germeten jr. (Festspilltango, uroppført bestillingsverk). Diskografi: "Tango nr.5/Sommer på Karl Johan", (vinylsingel 1983), "Årsrapport" (vinyl-LP, 1987).
Ammonal
Dette er et jevnt over kraftig sprengstoff som har vært i bruk lenge, og som fortsatt er i militær og sivil bruk i dag. Ammonal detonerer pålitelig og er relativt stabilt. Det brukes også som eksplosivt mål i rifleskyting.
I USA får man fritt kjøpt en blanding ved navn «Tannerite», som inneholder 75% ammoniumnitrat, 15% ammoniumperklorat og 10% aluminiumpulver. Denne blandingen brukes som eksplosivt riflemål.
Per Willy Guttormsen
Per Willy «Bettong» Guttormsen (født 11. juni 1942 i Narvik ) er en norsk skøyteløper fra Furuflaten i Lyngen som var aktiv på 1960- og 1970-tallet.
15 år gammel flyttet han til Oslo hvor han kom med i Arbeidernes Skøyteklubb (ASK) og fikk senere landslagstrener Tore Berg som trener. Guttormsen var aktiv syklist om sommeren og drev med hurtigløp på skøyter om vinteren. Han var sterkest på de lange distansene: I EM 1968 slo han Fred A. Maiers verdensrekord på 10,000 m og fikk 15.25,9, men Maier tok rekorden tilbake i et senere par. Senere i sesongen satte han ny verdensrekord på 10,000 meter i Inzell, med 15.16,1. I OL i Grenoble i 1968 ble han nr. 4 både på 5,000 meter og 10,000 meter. Han representerte Norge i åtte allround-VM og fem EM i perioden 1964 til 1972. I samtlige oppnådde han plassering sammenlagt; beste plassering var nr. 4 i VM i 1966.
EM i fotball 2021
EM i fotball 2021 (offisielt: UEFA Euro 2020) var det 16. europamesterskapet i fotball for menn og ble arrangert av UEFA fra 11. juni til 11. juli 2021.
Mesterskapet skulle opprinnelig arrangeres i juni og juli 2020, men på grunn av koronaviruspandemien besluttet UEFA 17. mars 2020 å utsette det til 2021. Mesterskapet ble arrangert i elleve forskjellige byer i elleve europeiske land. Det var første gang med mer enn to vertsnasjoner for EM, og årsaken til denne utvidelsen var at det i 2020 ville være 60 år siden det første EM i fotball ble arrangert
Finaleresultatet
Italia vant finalen mot England på Wembley stadion, etter at kampen gikk til straffekonkurranse.
Arenaer
Den 19. september ble det kunngjort hvilke 13 arenaer som skulle benyttes under EM i 2021. Semifinalene og finalen skulle spilles på Wembley Stadium i London. Opprinnelig skulle Eurostadion i Brussel være en av de 13 arenaene, men den 7. desember 2017 valgte UEFA å fjerne Brussel som arrangørby på grunn av forsinkelser. Kampene som skulle ha vært spilt i Brüssel, ble flyttet til Wembley Stadium i London.
Den 23. april 2021 kunngjorde UEFA at det var gjort to nye endringer av arrangørbyer. Årsaken til endringene var at disse byene ikke kunne garantere for at man kunne ha publikum på stadion under mesterskapet, på grunn av den uoversiktlige situasjonen i forbindelse med den pågående koronaviruspandemien. Den vedtatte endringen gikk ut på at kampene som skulle ha blitt spilt i Bilbao ble flyttet til Sevilla, mens kampene i Dublin ble flyttet til St. Petersburg. I tillegg ble åttendedelsfinalekampen som skulle ha blitt spilt i Dublin, flyttet til Wembley Stadium i London.
Kvalifisering
Det er ingen automatisk kvalifiseringsplass, og alle 55 landslag i UEFA, inkludert de 11 landene som arrangerer, måtte konkurrere i kvalifiseringen for de 24 plassene i finaleturneringen. 20 av plassene (de to beste fra hver kvalifiseringsgruppe) blir tildelt ved tradisjonell kvalifiseringsgrupper, mens 4 plasser er tildelt fra UEFA Nations League 2018-2019.
Kvalifiserte lag
Aserbajdsjan og Romania er landene som er blant arrangørene uten å ha kvalifisert seg.
<references group="lower-alpha" />
Vekoma
Vekoma er en nederlandsk produsent av berg-og-dal-baner og andre park- og tivoli-attraksjoner. Selskapet ble grunnlagt i 1926 av Hendrik op het Veld under navnet "Veld Koning Machinefabriek", og produserte i starten utstyr til jordbruks- og gruve-industrien. I 1967 produserte de sin første attraksjon, et pariserhjul, og utover 1970-tallet spesialiserte de seg på å produsere attraksjoner til fornøyelsesparker. Selskapet har siden da vokst til å bli en av de ledene produsentene av berg-og-dal-baner i verden med 263 leverte baner.
EM i fotball 2021
Dommere
21. april 2021 kunngjorde UEFA de 19 dommerlagene for turneringen. Dette inkluderer den argentinske dommeren Fernando Rapallini og hans assistenter, som er de første søramerikanske dommerne som ble valgt som en del av UEFAs dommerutvekslingsprogram med CONMEBOL. En gruppe spanske dommere ble på samme måte valgt for Copa América 2021.
Vekoma
Baner i Norge
Vekoma er leverandør av attraksjoner til flere store parker i Norge, blant annet Tusenfryd og Kongeparken. Følgende baner er levert til norske parker:
EM i fotball 2021
Dommere
I tillegg kunngjorde UEFA 22 VAR dommere og 12 fjerde dommere og reserveassistentdommer. Dette inkluderer støttedommer Stéphanie Frappart, den første kvinnelige dommer i Europamesterskap.
Gruppespill
UEFA presenterte oppsettet for turneringen 24. mai 2018. Tidspunktene for kampene i gruppespillet og åttendedelsfinalene ble offentliggjort etter selve trekningen av gruppene.
Gruppe A
Utdypende artikkel
Gruppe B
Utdypende artikkel
Gruppe C
Utdypende artikkel
Gruppe D
Utdypende artikkel
Gruppe E
Utdypende artikkel
Gruppe F
Utdypende artikkel
Sluttspill
Utdypende artikkel
Målscorere
Kilde:
Disiplin
Kilde:
Potengi
Potengi er en kommune i delstaten Ceará i nordøstregionen av Brasil.
Rackets
Rackets eller racquets er en innendørssport som spilles i Storbritannia, USA og Canada.
Sporten blir også omtalt som «hard rackets» muligens for å skille den fra den beslektede sporten squash som opprinnelig ble omtalt som «squash rackets». Rackets er fra 1700-tallet og ble utviklet fra sporten fives av fangene i gjeldsfengsel som Fleet fengsel. De begynte å ta i bruk tennisracket og fikk dermed en raskere sport. De bruke fengselsmurene og sporten spreds videre til skolene som først brukte skoleveggene men etter hvert ble det oppført egne haller.
Rackets spilles på en bane som er 9,14 x 18,28 meter (30 x 60 fot). Veggene skal ha en høyde av minimum 9,14 meter (30 fot). Det spilles både single og double på samme bane.
Rackets har vært med på det olympiske programmet en gang, under OL 1908 i London. Det ble spilt en single- og en double-turnering for menn med kun britiske spillere. Det er også med som sport under de Sentralamerikanske og karibiske leker, første gangen var i 1990.
Biodynamisk landbruk
Biologisk-dynamisk landbruk er en form for økologisk landbruk som bygger på forestillingen om at gårdsbruket utgjør en helhetlig og individuell organisme, og legger vekt på å balansere holistisk utvikling og forholdet mellom jorden, plantene og dyrene som et bærekraftig system uten innblanding utenfra så langt dette er mulig å forene med menneskers innhøsting. Denne formen for landbruk bygger på filosofen Rudolf Steiners tanker om hvordan menneske, nature og kosmos henger sammen, og trosforestillinger i antroposofi.
Biologisk-dynamisk landbruk anses av sine tilhengere som den første formen for økologisk landbruk og en av de første bærekraftige. Biodynamisk landbruk har derfor mye til felles med andre former for økologisk landbruk, slik som vekten på bruk av kompostering og møkk, og motviljet mot å bruke industrielt fremstilt gjødsel og sprøytemidler jorden og plantene. Biodynamisk landbruk avviker fra andre typer økologisk landbruk er at man bruker en astronomisk kalender for å avgjøre når planting, innhøsting og så videre skal skje, og at man benytter homeopatiske preparater i blant annet kompostering
Per 2008 var det 35 gårdsbruk i Norge som var drevet i henhold til biodynamiske prinsipper, dette av de om lag 50 000 gårdsbruk i Norge.
Idébakgrunn
Grunnlaget for det biologisk-dynamiske landbruket ble lagt i åtte foredrag som Rudolf Steiner holdt i Koberwitz ved Breslau fra 7. til 16. juni 1924. Foredragene er basert på såkalt åndsvitenskapelige forskning av prosesser i jord, plantevekst og dyrehold, og Steiner ga en rekke praktiske anvisninger på hvordan bønder kan styrke livsprosessene i alle ledd for å produsere matvarer av ernæringsmessig høy kvalitet. Driftsmetoden er beskrevet i Landbrukskurset og utviklet gjennom praktisk utprøving gjennom 80 år.
Det biologisk-dynamiske landbruket er en internasjonal bevegelse som i dag drives i mer enn 50 land. Det internasjonale arbeidet inspireres og koordineres fra det antroposofiske sentret Goetheanum i Dornach, Sveits. Her drøftes spørsmål om faglige, sosiale, miljømessige og kulturelle utfordringer knyttet til en videre utvikling, og Norge deltar aktivt i dette arbeidet med faste utsendinger.
Jay Gould II
Gould ble olympisk mester under OL 1908 i London. Han vant jeu de paume-turneringen foran Eustace Miles og Neville Lytton begge fra Storbritannia.
Biodynamisk landbruk
Såkalenderen
Såkalenderen er utviklet av Maria Thun med grunnlag landbrukskurset til Rudolf Steiner. Som interessert gårdbruker fra Tyskland arbeidet Maria Thun med disse spørsmålene i praksis i over 50 år. Utgangspunktet er solens kraft og de rytmiske prosesser, der jorden er en del av et planetsystem med døgnrytmer, månerytmer og årstider. Alt dette har innvirkning på hvordan vekster gror. Ifølge Maria Thun hadde både månens faser og dens rytme over himmelhvelvingen innvirkning. Kalenderen oppfattes av biologisk-dynamisk som et nødvendig hjelpemiddel.
Biologisk-dynamiske sprøyte- og kompostpreparater
Rudolf Steiner advarte mot «kjemiske» produksjonshjelpemidler som ble introdusert i landbruket på begynnelsen av 1900-tallet. Han mente at dette innebar at landbruket på mange måter ble trukket ut av naturens sammenheng. I stedet skulle det utvikles biologisk-dynamiske sprøyte- og kompostpreparater, som er fremstilt med utgangspunkt i mineraler (silisium), gjødsel (kugjødsel), kjente helseplanter (ryllik, kamille, brennesle, eikebark, løvetann, legevendelrot) og organer fra husdyr (horn, blære, tarm). Disse benyttes i homeopatiske doseringer til å sprøyte jord/planter, og som tilsats i gjødsel/kompost for å understøtte omsetning og kvalitet. De biologisk-dynamiske preparatene selges til bønder og hagebrukere gjennom Biologisk-dynamisk Forening.
Biodynamiske gårder i Norge
Den første økologiske gården i Norge var Nordre Sletner gård ved Mysen i Østfold, som la om til biologisk-dynamisk i 1931. I over 30 år var disse pionérene innen det alternative landbruket i Norge. Etter hvert kom flere gårder til, og i 1970 var det ti biologisk-dynamisk gårder i Norge, og i 2006 35 gårder. Andre kjente biologisk-dynamiske gårder er Fokhol Gård og Alm Østre i Stange kommune og Nordgard Aukrust i Lom. Også i Camphillandsbyene drivers det biologisk-dynamisk landbruk.
Gallions Reach DLR-stasjon
Gallions Reach DLR-stasjon er en stasjon for Docklands Light Railway (DLR) i Docklands i bydelen Newham, London.
Biodynamisk landbruk
Matvareproduksjon
Som en avlegger av det biodynamiske landbruket ble import- og grossistselskapet Helios dannet i 1969 som Norges første omsetningskanal for økologiske produkter. I 2008 gikk Helios konkurs etter 39 år drift, men har gjenopptatt driften med nye eiere. Det meste av salget av økologiske matvarer omsettes i dag overtatt i de store matvarekjedene særlig Coop. På Rotvoll ligger det Det Økologiske Hus som omfatter matforedlingsverkstedet Corona, Rotvoll Bakeri og Rotvoll Landhandel. Virksomheten omfatter verksteder for mennesker som trenger tilrettelagt arbeid, og den videreforedler økologiske/biodynamiske råvarer. Biodynamisk vinproduksjonen er også en næring i sterk vekst.
Kontroll og godkjenning
Debio er et frittstående kontrollorgan for økologisk og biologisk-dynamisk produksjon i Norge, en oppgave som de har fått delegert fra Mattilsynet (Mattilsynet om økologi). Ingen norske varer kan selges som «økologisk» i Norge med mindre de er godkjent av Debio.
Biologisk-dynamisk produksjon har i tillegg et eget godkjenningsmerke, det internasjonale Demetermerket. Dette brukes i Norge som et tilleggsmerke til Ø-merket. Demeter er et internasjonalt nettverk av organisasjoner som godkjenner biodynamisk produserte varer, og er registrert i Norge siden 1951. I Norge er det Debio som forvalter Demetermerket. For å få Demeter-godkjenning må hele gårdsenheten drives biologisk-dynamisk. Demeterforvaltningen velges av årsmøte i Biologisk-dynamisk Forening. Forvaltningen samarbeider med Demeter International om revidering og utvikling av et internasjonalt regelverk for biologisk-dynamisk jordbruk.
Gallions Reach DLR-stasjon
Stasjonen betjener DLRs Beckton-gren, og ligger i kollektivsone 3.
VM i fotball for kvinner 2011 Gruppe C
Gruppe C i verdensmesterskapet i fotball for kvinner består av disse fire lagene: Colombia, Nord-Korea, Sverige og USA. Kampene i denne gruppa spilles: tirsdag 28. juni, lørdag 2. juli og onsdag 6. juli. De to beste lagene går videre til kvartfinalene.
Biodynamisk landbruk
DOK-forsøkene
I 1978 startet et langsiktig forsøk ved FiBL-instituttet i Sveits for å belyse hvordan ulike jordbruksmetoder oppfyller kravene til begrepet «bærekraftig jordbruk». Arbeidet er lagt opp som en sammenligning mellom tre forskjellige driftsformer: Biologisk-Dynamisk (D), Organisk-biologisk (O) (økologisk) og Konvensjonelt (K) jordbruk, derav navnet DOK-forsøkene. Etter 22 års registreringer (fra 1986) er det slått fast at biologisk-dynamisk landbruk er den eneste formen for matproduksjon som binder mer karbon i jorda enn den slipper ut i luftrommet. Resultatene bekreftes av tyske og svenske undersøkelser. DOK-forsøkene viser at mark, mikroorganismer, bakterier og andre jordlevende dyr gjennom hele perioden utgjorde en vesentlig høyere andel av matjorda ved biologisk-dynamisk og økologisk dyrking, enn ved konvensjonell dyrking. Mellom 35 og 50 prosent høyere for de biologisk-dynamiske, og mellom 15 og 30 prosent høyere for de økologiske parsellene. Merk at siden biodynamisk og økologisk landbruk krever større arealer enn konvensjonelt landbruk for å produsere samme mengde mat, er det ikke gitt at noen av metodene er bedre enn de andre med tanke på miljø, klima eller helse.
Caymanøyene
Caymanøyene er en øygruppe og britisk oversjøisk territorium i Det karibiske hav. Territoriet har 68,000 innbyggere. Øygruppen består av Grand Cayman, Cayman Brac og Little Cayman. Hovedstaden George Town ligger på vestkysten av Grand Cayman. FN regner Caymanøyene som et ikke-selvstyrt område.
Biodynamisk landbruk
Utdanning
I Norge er det to utdanningssteder som tar opp den Biologisk-dynamiske driftsmåten i sin undervisning. Balderskolenes naturforvaltningslinje på gamle Foldsæ Landbruksskole i Fyresdal i Telemark. Skolen er godkjent både for norske og utenlandske elever og har både en naturbruks- og en agronomlinje.
Sogn Jord- og Hagebruksskule i Aurland som er Norges eneste økologiske landbruksskole. Utdanningen omfatter VG 2 og VG3. APØG-ordningen (forkortelse for Arbeid på økologisk gård) er et samarbeidsprosjekt mellom Biologisk-dynamisk Forening og Oikos – Økologisk Landslag, som gir et tilbud til unge som ønsker å delta i arbeidet og livet på en økologisk eller biologisk-dynamisk gård.
Caymanøyene
Øyene er kjent for sitt bankvesen og for sitt omdømme som skatteparadis.
Biodynamisk landbruk
Biologisk-dynamisk Forening
Biologisk-dynamisk Forening ble stiftet i 1950 av en gruppe bønder og forbrukere som ønsket å arbeide for utvikling av et biologisk-dynamisk jordbruk i Norge. Gjennom et frivillig arbeid har foreningen arrangert kurs og seminar, utviklet tidsskriftet Herba, vært medstiftere av omsetningsbedriften Helios, deltatt i utviklingen av et Nordisk forsknings- og utviklingsmiljø, støttet opp om bokutgivelser og deltatt aktivt i utviklingen av det økologiske jordbruket, blant annet ved etableringen av Debio, Norsøk og Oikos – økologisk landslag. Foreningen har en veiledningstjeneste som kan bistå med råd og oppfølging i en start- og omleggingsfase, og den formidler litteratur om framstilling, bruk og virkning av de biologisk-dynamiske preparatene.
Caymanøyene
Navn
De to små øyene som ekspedisjonen til Kristoffer Columbus seilte forbi 10. mai 1503 ble kalt Las Tortugas av Ferdinand Columbus fordi øyene, Cayman Brac og Little Cayman, var fulle av skilpadder. I 1523 benyttes et annet navn på øyene, Lagartos, et navn som strengt tatt betyr «øgle», men som også ble benyttet omvekslende med caíman i betydningen «krokodille». Navnet Caymanos opptrer første gang på et kart laget av Juan Vespucci fra 1526. I 1545 skilte den franske kartmakeren Pierre Descaliers mellom Cayman Grande og de to mindre Caymanes. Fellesbetegnelsen Caimannes om alle tre, ble første gang benyttet av franskmannen Guillaume Le Testu på et kart fra 1556.
Biodynamisk landbruk
Biologisk-dynamisk Forening
Nordisk Forskningsring ble etablert i 1949 av aktive bønder og forskere i Norden, og har vært til viktig inspirasjon både for den teoretiske og praktiske utvikling av det biologisk-dynamiske og det økologiske jordbruket i Norden. Aktivitetene har spent fra større naturvitenskapelige forsøk til utprøving av ulike driftsmetoder på felt- og gårdsnivå.
Kjente gårder og spisesteder
Prins Charles benytter biologisk-dynamiske metoder på sin gård Duchy Home Farm. Gourmetrestauranten Geranium i Kongens Have i København benytter kun økologisk eller biodynamiske råvarer. Den to stjernes restauranten Manresa Restaurant i San Jose, California, benytter kun biodynamisk dyrkede råvarer, stedet regnes for USAs beste fra gård til bord-restaurant. SEKEM gård i ørkenen i Egypt. Her dyrkes biologisk-dynamisk bomull som blant annet selges som håndklær i Norge gjennom Sekem Scandinavia, samt te og snacks hos Friends Fair Trade.
Caymanøyene
Geografi
Øyene ligger i det vestlige Karibiske hav og ligger på en undersjøisk fjellkjede kalt Cayman-ryggen. Denne åsen ligger langs Caymangropa som er inntil 6000 meter dyp som ligger 6 km sør for øya.
Grand Cayman er den desidert største av øyene med et areal på 197 km2. De to andre øyene Cayman Brac og Little Cayman, ligger omtrent 120 km nordøst for Grand Cayman og er henholdsvis på 38 og 28,5 km2.
Den nærmeste landmassen fra Grand Cayman er Archipiélago de los Canarreos som ligger omtrent 240 km lengre nord, mens den nærmeste fra den østligste øya Cayman Brac er øygruppen Jardines de la Reina omtrent 160 km lengre øst der begge deler er en del av Cuba.
Befolkning
Ved folketellingen i 2010 hadde Caymanøyene en befolkning på 55,456. Folketallet har økt. I 1970 bodde det 10,068 personer på øyene. Beregnet folkemengde for 2019 var 68,076.
De fleste bor på øya Grand Cayman. 51 % av innbyggerne bodde i 2010 i distriktet George Town, mens 20,4 % bodde i West Bay, 19,2 % i Bodden Town, 2,7 % bor i North Side og 2,6 % i East End. De to andre øyene, Cayman Brac og Little Cayman, hadde i 2010 til sammen 2,296 innbyggere, tilsvarende 4,2 % av befolkningen.
Statsborgerskap
Innbyggere med tilknytning til Caymanøyene kan inneha de britiske statsborgerskapstypen British overseas territories citizenship, før 2002 kalt British dependent territories citizenship, og/eller ordinært britisk statsborgerskap.